OpenLLM-France/wikimedia huggingface dataset:
# Leopold Hoffer

Leopold Hoffer (1842, Hongria – 28 d'agost de 1913, Anglaterra), fou un jugador i periodista d'escacs jueu anglès, d'origen hongarès.

## Biografia i resultats destacats en competició

De jove, va deixar Budapest per anar a Suïssa. Des de 1867, va viure a París durant tres anys, on hi va guanyar matxs, entre d'altres, a Ignatz von Kolisch, Samuel Rosenthal i Jules Arnous de Rivière. El 1870, Hoffer va emigrar a Londres, Anglaterra, on es va quedar la resta de la seva vida.
En el període 1879-1896, Hoffer fou fundador i editor (amb Johannes Zukertort) de la revista Chess Monthly.
Fou redactor, durant 30 anys, entre el 1880 i fins a la seva mort (quan fou substituït per Amos Burn), de la columna d'escacs de la revista The Field.

## Publicacions

* «Chess Monthly». reprint catalogue. Hoffer, L, 1879-1896. [Consulta: 8 octubre 2010].
* «The Championship Match: Lasker v. Tarrasch». L. Hoffer, 1908. [Consulta: 8 octubre 2010].
* L. Hoffer. «Chess», 1916. [Consulta: 8 octubre 2010].

## Notes i referències

* ↑ «Nota biogràfica de Leopold Hoffer» (en anglès). Chessgames.com. [Consulta: 9 març 2012].
* ↑ Calisch, Edward N. «Hoffer as editor of Chess Monthly». A: The Jew in English Literature, as Author and as Subject. The Bell Book and Stationery Co, 1909, p. 197 [Consulta: 8 octubre 2010].
* ↑ Giffen, Glenn. «Chess Monthly editorship and publishing details». Chess Periodicals, Darrera actualització, 16 desembre 2004. [Consulta: 8 octubre 2010].
# Ibolya Csák

Ibolya Csák (Budapest, 6 de gener de 1915 - Budapest, 9 de febrer de 2006) va ser una atleta hongaresa, especialista en salt d'alçada, que va competir durant la dècada de 1930.
El 1936 va prendre part en els Jocs Olímpics de Berlín, on va guanyar la medalla d'or en la competició del salt d'alçada del programa d'atletisme. Aquesta fou una de les victòries més igualades en la història dels Jocs Olímpics, ja que tres atletes van superar el metre i seixanta centímetres en la final, però cap d'elles va superar la següent alçada. En un quart salt extra Csák fou l'única que l'afrofità i guanyà la medalla d'or.
En el seu palmarès també destaca una medalla d'or al Campionat d'Europa d'atletisme de 1938. En aquesta prova finalitzà inicialment segona, rere Dora Ratjen, però poc després es va descobrir que era un home i fou desqualificat. L'alçada superada per Csák en aquesta competició suposà el rècord hongarès durant 24 anys. També guanyà set campionats nacionals de salt d'alçada entre 1933 i 1939 i dos de salt d'alçada, el 1937 i 1939. Es retirà el 1939.

## Millors marques

* Salt d'alçada. 1m 64cm (1938)
* Salt de llargada. 5m 35 cm (1939)

## Referències

* 1 2 3 4 «Ibolya Csák Olympic Results». sports-reference.com. Arxivat de l'original el 20 de setembre 2012. [Consulta: 11 febrer 2019].
* ↑ Ibolya Csak (neé Kádár) a trackfield.brinkster.net
# Ievhèn Bulantxik

Ievhèn Bulantxik (Hòrlivka, 3 d'abril de 1922 - Kíiv, 17 de novembre de 1995) fou un atleta ucraïnès especialista en curses de tanques, que va competir sota bandera soviètica en els anys posteriors a la Segona Guerra Mundial.
El 1952 va prendre part en els Jocs Olímpics de Hèlsinki, on fou quart en la cursa dels 110 metres tanques del programa d'atletisme.
En el seu palmarès destaca una medalla d'or en els 110 metres tanques al Campionat d'Europa d'atletisme de 1954. Fou campió soviètic dels 110 metres tanques vuit vegades seguides, entre 1948 i 1955, i va millorar el rècord nacional de la distància en tres ocasions. També guanyà dos campionats nacionals en els 4x400 metres (1948-1949) i un en els 400 metres (1948).
Un cop retirat exercí d'entrenador.

## Millors marques

* 110 metres tanques. 14.1" (1952)
* 400 metres tanques. 52.9" (1949)

## Referències

* 1 2 Ievhèn Bulantxik a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ Orlov, Rostislav. егкая атлетика. Краткая Спортивная Энциклопедия, 2006, p. 314. ISBN 5-94299-063-8.
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 79. ISBN 978-83-62033-30-0.
* ↑ «Евгений Буланчик - заслуженный мастер спорта - биография, фото, видео». [Consulta: 13 juny 2020].
* ↑ «Буланчик Євген Микитович | Енциклопедія Сучасної України». [Consulta: 13 juny 2020].
* ↑ «Track and Field Statistics». [Consulta: 13 juny 2020].
# Imre Hódos

Imre Hódos (Hajdúnánás, 10 de gener de 1928 - Debrecen, 23 d'abril de 1989) va ser un lluitador hongarès, especialista en lluita grecoromana, que va competir durant la dècada de 1950.
El 1952 va prendre part en els Jocs Olímpics de Hèlsinki, on guanyà la medalla d'or en la competició del pes gall del programa de lluita grecoromana. Quatre anys més tard, als Jocs de Melbourne, fou quart en la mateixa prova, i el 1960, als Jocs de Roma, onzè en la seva tercera i darrera participació en uns Jocs.
En el seu palmarès també destaca una medalla de plata al Campionat del món de lluita de 1953 i sis campionats nacionals.

## Referències

* 1 2 «Imre Hódos Olympic Results». sports-reference.com. Arxivat de l'original el 18 d’abril 2020. [Consulta: 18 novembre 2019].
* ↑ Imre Hódos a Comitè Olímpic Hongarès
# Ingrid Hartmann

Ingrid Hartmann (Bad Salzuflen, 23 de juliol de 1930 - Wiesbaden, 9 de novembre de 2006) fou una piragüista d'aigües tranquil·les alemanya que va competir durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on guanyà la medalla de plata en la prova del K-2, 500 metres del programa de piragüisme, rere l'equip soviètic. Formà parella amb Therese Zenz.
En el seu palmarès també destaquen una medalla de plata i una de bronze al Campionat del Món de piragüisme en aigües tranquil·les. A nivell nacional guanyà tres campionats alemanys en K1 (1951, 1955, 1961) i un en K2 (1961).

## Referències

* 1 2 Ingrid Hartmann a Sports Reference (arxivat)
# Iris Tanner

Iris Tanner (Eastbourne, 20 de novembre de 1906 - Alfriston, 22 de febrer de 1971) va ser una nedadora anglesa que va competir durant la dècada de 1920.
El 1924 va prendre part en els Jocs Olímpics de París, on va disputar tres proves del programa de natació. En els relleu 4 x 100 metres lliures guanyà la medalla de plata formant equip amb Florence Barker, Constance Jeans i Grace McKenzie. En els 100 metres lliures fou cinquena, mentre en els 400 metres lliures fou eliminada en sèries.
Quatre anys més tard, als Jocs d'Amsterdam, tornà a disputar tres proves del programa de natació. Revalidà la medalla de plata en els 4 x 100 metres lliures, aquesta vegada formant equip amb Margaret Cooper, Ellen King i Sarah Stewart, mentre en els 400 metres lliures fou sisena i en els 100 metres lliures fou eliminada en sèries.

## Referències

* 1 2 «Iris Tanner Olympic Results». sports-reference.com. Arxivat de l'original el 18 de setembre 2011. [Consulta: 3 maig 2017].
# Robert I d'Artois

Robert I d'Artois (francès: Robert Ier d'Artois) (França, 17 de setembre de 1216 $^{(Gregorià)}$ - Mansura, 9 de febrer de 1250) príncep de França i comte d'Artois (1237-1250) comtat que li va donar el seu pare i del qual en fou el primer comte.

## Biografia

Fou el tercer fill del rei Lluís VIII de França i la seva esposa Blanca de Castella. Fou net per línia paterna de Felip II de França i Isabel d'Hainault, i per línia materna d'Alfons VIII de Castella i Elionor d'Anglaterra. Fou germà dels reis Lluís IX de França i Carles I de Nàpols.
Es casà el 14 de juny de 1237 a Compiegne amb Matilda d'Artois, filla d'Enric II de Brabant i Maria de Suàbia. D'aquest casament tingueren:
* la princesa Blanca d'Artois (1248-1302), casada el 1269 amb Enric I de Navarra
* el príncep Robert II d'Artois (1250-1302), comte d'Artois

## La setena croada

Va participar en la Setena Croada, liderada pel seu germà Lluís IX de França. Després de prendre Damiata l'emir Fakhr al-Dihn va aconseguir endarrerir l'avanç croat a Mansura fins al febrer de 1250. Robert I d'Artois i els Templers aconseguiren derrotar i matar Fakhr al-Dihn, però, a continuació, envestiren la ciutat desordenadament i el cap mameluc Baibars al-Bunduqdarí manà un cotraatac letal per als croats en el que el germà del rei trobà la mort.

## Referències

* 1 2 «Robert I d'Artois (1216-1250) - Find a Grave...» (en anglès). [Consulta: 26 octubre 2024].
* ↑ Baker, John. Harness pendants and the rise of armory. DGO - Digital original. University of London Press, p. 17–46.
* ↑ Saint Louis, Gérard Sivéry, Paris, 2007.
# Irving Meretsky

Irving Meretsky (Windsor, 17 de maig de 1912 - Windsor, 18 de maig de 2006) fou un jugador de bàsquet canadenc que va competir durant la dècada de 1930.
El 1936 guanyà el campionat canadenc de bàsquet amb el Windsor Ford V-8s. Aquell mateix any va prendre part en els Jocs Olímpics de Berlín, on guanyà la medalla de plata en la competició de bàsquet.

## Referències

* ↑ «Toots Meretsky Olympic Results». sports-reference.com. Arxivat de l'original el 18 d’abril 2020. [Consulta: 15 desembre 2018].
# Uthman ibn Abi-Nissa al-Khathamí

Uthman ibn Abi-Nissa al-Khathamí (àrab: عثمان بن أبي نسعة الخثعمي, ʿUṯmān b. Abī Nisʿa al-Ḫaṯʿamī) fou valí de l'Àndalus (728-729). Va succeir en el càrrec de valí a Hudhayfa al-Qaysí el novembre de 728. L'abril de 729 va ser substituït per Al-Hàytham ibn Ubayd al-Kinaní.

## Referències

* ↑ Plantilla:EI2, at 493.
* ↑ Ann Christys, "The Transformation of Hispania after 711", in Hans Werner Goetz, Jörg Jarnut and Walter Pohl (eds.), Regna and Gentes: The Relationship between Late Antique and Early Medieval Peoples and Kingdoms in the Transformation of the Roman World (Leiden: Brill, 2003), pp. 219–241.
* ↑ Roger Collins, Early Medieval Spain: Unity in Diversity, 400–1000 (New York: St. Martin's Press, 1995), p. 300.
# Isaac Kitts

Isaac Kitts (Oswego, 15 de gener de 1896 - Indiana, 1 d'abril de 1953) va ser un genet estatunidenc que va competir durant la dècada de 1930.
El 1932 va prendre part en els Jocs Olímpics de Los Angeles, on va disputar dues proves del programa d'hípica amb el cavall American Lady. Va guanyar la medalla de bronze en la prova de doma per equips i fou sisè en la de doma individual. Quatre anys més tard, als Jocs de Berlín, novament amb el cavall American Lady fou novè en la prova de doma per equips i vint-i-cinquè en la de doma individual.

## Referències

* 1 2 «Isaac Kitts Olympic Results». sports-reference.com. Arxivat de l'original el 19 de gener 2011. [Consulta: 6 gener 2019].
# Aaron Alexandre

Aaron (Albert) Alexandre (en hebreu: אהרון אלכסנדר, nascut entre 1765 i 1768, a Hohenfeld, Francònia, Alemanya – mort el 16 de novembre de 1850, a Londres, Anglaterra) va ser un jugador d'escacs i escriptor jueu, que va tenir les nacionalitats alemanya i francesa.

## Biografia

Aaron Alexandre, bavarès format com a rabí, va arribar a França el 1793. Encoratjat per la política de tolerància religiosa de la República Francesa, s'acollí a la ciutadania francesa. Al principi, va treballar com a professor d'alemany i com a mecànic inventor. Finalment, els escacs es van convertir en la seva principal ocupació.

## Obra

Va tractar de fer un estudi complet de les obertures d'escacs, sobre les quals va publicar Encyclopédie des échecs (Enciclopèdia d'Escacs, París, 1837). Amb aquest llibre, va introduir la notació algebraica i els símbols de l'enroc O-O, O-O-O.
Va continuar amb un estudi d'anàlisi de finals i una recopilació de gairebé dos mil problemes d'escacs, que va publicar el 1846 amb el títol de Collection des plus beaux Problèmes d'Echecs, París, i al mateix temps en traduccions en anglès i alemany: Beauties of Chess, Londres, i Praktische Sammlung bester Schachspiel-Probleme, Leipzig.
Tots dos llibres van ser acceptats com a obres de referència estàndard, la qual cosa demostra els grans coneixements tècnics d'Alexandre. En escacs i en altres activitats, "ell preferia l'erudició a l'actuació pràctica". El 1838, va guanyar un matx contra Howard Staunton a Londres.

## Referències

* 1 2 «Nota biogràfica d'Aaron Alexandre» (en anglès). Chessgames.com. [Consulta: 10 octubre 2020].
* ↑ Saint-Amant [Pierre-Charles Fournier de], Nécrologie: A. Alexandre, La Régence, 1st ser., 3, no. 1 (gener de 1851): 3–13.
* ↑ «Knight's Tour Notes, Part Cb: Chronology 1800 – 1899» (en anglès). ktn.freeuk.com.
* ↑ «Crescendo of the Virtuoso "ch1"» (en anglès). [Consulta: 5 novembre 2012].
* ↑ David Hooper, Ken Whyld, The Oxford companion to chess (1984), pàg. 326

## Vegeu també

* Llista de jugadors d'escacs jueus
# István Donogán

István Donogán (Senta, 13 de desembre de 1897 - Budapest, 25 de novembre de 1966) va ser un atleta hongarès, especialista en el llançament de disc, que va competir durant les dècades de 1920 i 1930.
El 1928 va prendre part en els Jocs Olímpics d'Estiu d'Amsterdam, on fou dissetè en la prova del llançament de disc del programa d'atletisme. Quatre anys més tard, als Jocs de Los Angeles, fou cinquè en la mateixa prova.
En el seu palmarès destaca una medalla de bronze en la prova del llançament de disc al Campionat d'Europa d'atletisme de 1934, rere Paul Winter i Harald Andersson; i els campionats nacionals de disc de 1931 i 1935.

## Millors marques

* Llançament de disc. 48.86 m (1934)

## Referències

* ↑ «István Donogán Olympic Results». sports-reference.com. Arxivat de l'original el 9 de desembre 2014. [Consulta: 16 abril 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 15 abril 2020].
* ↑ «Magyar férfi bajnokok atlétikában, dobó számok» (en hongarès). Arxivat de l'original el 14 març 2012. [Consulta: 9 desembre 2014].
* ↑ «Track and Field Statistics». [Consulta: 16 abril 2020].
# István Mudin

István Mudin (Kétegyháza, Békés, 16 d'octubre de 1881 - Itàlia, 22 de juliol de 1918) va ser un atleta hongarès que va competir a la primera dècada del segle xx.
Va prendre part en els Jocs Olímpics d'Estiu de 1906 d'Atenes, on Mudin guanyà la medalla de plata en la prova de pentatló, que va consistir en les proves de salt de longitud aturat, llançament de disc (estil antic), llançament de javelina, 192 metres llisos i un enfrontament de lluita grecoromana; i la de bronze en la prova del llançament de disc, estil antic. En les altres quatre proves que disputà no tingué tant bons resultats.
Als Jocs de Londres de 1908 disputà quatre proves del programa d'atletisme, però sols destaca la setena posició en la prova de llançament de disc estil antic.
Morí en acte de combat durant la Primera Guerra Mundial.

## Referències

* 1 2 «István Mudin Olympic Results». sports-reference.com. Arxivat de l'original el 1 d’agost 2015. [Consulta: 28 abril 2016].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 27 de febrer 2017. [Consulta: 28 abril 2016].
# István Móna

István Móna (Nyíregyháza, 17 de setembre de 1940 - Budapest, 28 de juliol de 2010) fou un pentatleta hongarès que va competir durant la dècada de 1960.
El 1968 va prendre part en els Jocs Olímpics d'Estiu de Ciutat de Mèxic, on disputà dues proves del programa de pentatló modern. Junt a András Balczó i Ferenc Török guanyà la medalla d'or en la competició per equips, mentre en la competició individual fou setè.
En el seu palmarès també destaquen quatre medalles d'or al Campionat del món de pentatló modern i quatre campionats nacionals (1962, 1963, 1965, 1966).

## Referències

* ↑ István Móna a Sports Reference (arxivat)
* ↑ Pyramid, A. W. E. «Magyar Olimpiai Bizottság» (en hongarès). [Consulta: 29 agost 2020].
* ↑ «Magyar Öttusa Szövetség», 21-02-2007. Arxivat de l'original el 2007-02-21. [Consulta: 29 agost 2020].
# Ivan Dresser

Ivan Chandler Dresser (Flandreau, Dakota del Sud, 3 de juliol de 1896 - Nova York, 27 de desembre de 1956) fou un atleta estatunidenc que va competir a començaments del segle xx.
El 1919 es graduà a la Universitat Cornell. El 1920 va prendre part en els Jocs Olímpics d'Anvers, on disputà dues proves del programa d'atletisme. En la prova dels 3.000 metres per equips guanyà la medalla d'or, mentre en els 5.000 metres abandonà durant la disputa de la final.

## Millors marques

* 5.000 metres. 15' 41.8" (1920)

## Referències

* 1 2 «Ivan Dresser Olympic Results». sports-reference.com. Arxivat de l'original el 2 de setembre 2010. [Consulta: 20 novembre 2017].
* ↑ Ivan Dresser a trackfield.brinkster.net
# Rafael Llorens Llorens

Rafael Llorens Llorens (8 de juliol de 1909 - 12 de gener de 1989) fou un jugador d'escacs català.
El 1944 fou subcampió d'Espanya per darrere d'Antonio Medina García. Fou en dues ocasions campió absolut de Catalunya en els anys 1944 i 1946, i subcampió l'any 1954.
Fou el quart tauler de la selecció espanyola, després d'Artur Pomar, Antonio Medina, i José Sanz a l'històric Matx Radiofònic entre l'Argentina i Espanya de 1946.

## Referències

* ↑ «Nota biogràfica de Rafael Llorens Llorens» (en anglès). Chessgames.com. [Consulta: 16 abril 2016].
* ↑ «Campeonato Individual de Catalunya 1946, gran triunfo de Rafael Lloréns i Lloréns». ajedrez365.com. [Consulta: 5 gener 2017].
* ↑ «Historial campions d'Espanya». feda.org. Arxivat de l'original el 2 d'abril 2015. [Consulta: 16 abril 2016].
* ↑ «Historial campions de Catalunya». escacs.cat. [Consulta: 16 abril 2016].
* ↑ «Espanya i l'Argentina disputaran un matx radiotelefònic d'escacs». La Vanguardia, 27-09-1946, pàg. 12 [Consulta: 6 octubre 2019].
# Chantal Chaudé de Silans

Chantal Chaudé de Silans (Versalles, 9 de març de 1919 - Grassa, 5 de setembre de 2001) fou una jugadora d'escacs francesa, que tenia el títol de Mestre Internacional Femení des de 1950.

## Biografia i resultats destacats en competició

Va aprendre a jugar als escacs quan tenia nou anys juntament amb el seu germà el Baró de Silans, que després va esdevenir un gran aficionat. El 1932, a tretze anys, va participar en el seu primer Campionat de França d'escacs femení. El 1936, va guanyar el campionat als disset anys.
El 1939 es va casar amb Bernard Chaudé i el va seguir al Marroc a causa de la Segona Guerra Mundial. Van tornar a França el 1942 i aviat van entrar a les xarxes de la Resistència francesa.
Fou segona al Torneig Internacional d'Escacs Femenins de Barcelona de 1949, per darrere d'Eileen Betsy Tranmer.
El 1950 va participar al Torneig Internacional d'Escacs de Gijón, i hi va aconseguir 3,5 punts. Silans va representar França al torneig de Moscou, que decidia qui succeiria Vera Menchik com a campiona del món. Chantal Chaudé de Silans va estar al capdavant de la classificació durant bona part del torneig però cansada al final, acabant empatada al cinquè lloc, de setze jugadores. Tot i haver de tenir cura de quatre fills, va participar de nou al Torneig de Candidates el 1952 i el 1955 (Moscou), i de nou el 1961 (a Vrnjačka Banja), acabant respectivament empatada al vuitè lloc, empatada al 10è i al 12è lloc. Va formar part de la selecció francesa a la 9a Olimpíada d'escacs celebrada a Dubrovnik l'any 1950, essent la primera dona que va participar en la competició absoluta. També va ser la primera dona que va participar al Campionat de França d'escacs (absolut), acabant setena el 1947. El seu tercer lloc compartit el 1951 és encara avui el millor resultat d'una dona al Campionat de França.
El 1970, poc després de la desaparició de Jeanne Le Bey-Taillis, va esdevenir presidenta del club d'escacs Caïssa de París. La va gestionar voluntàriament durant més de trenta anys; mentrestant, el club va produir diversos joves talents que després es convertirien en Grans Mestres, com ara Olivier Renet, Eloi Relange, Manuel Apicella, Igor Nataf i Joël Lautier.
Va ser guardonada per la FIDE amb el títol de Mestre Internacional Femení, en la creació del títol l'any 1950.

## Partida destacada

* «Henri Grob vs Chantal Chaude de Silans». ChessGames.com.
La partida, típica del seu estil d'atac, es va jugar durant el matx que va empatar contra Henri Grob a Zuric 1951.

## Referències

* ↑ «Nota biogràfica de Chantal Chaudé de Silans» (en anglès). Chessgames.com. [Consulta: 22 abril 2022].
* ↑ «Le championnat de France féminin» (en francès).
* ↑ Travesset, Joaquim. «Torneo Internacional de Ajedrez Femenino Barcelona 1949», 13-03-2012. [Consulta: 22 abril 2022].
* ↑ Mendez, Pedro. The Gijon International Chess Tournaments. McFarland, 2019, p. 117–121. ISBN 9781476676593.
* ↑ «World Chess Championship for Women».
* ↑ «Archived copy». Arxivat de l'original el 2009-12-08. [Consulta: 24 gener 2010].
* ↑ «Vichy 1951 - 27ème championnat de France» (en francès).
* ↑ Sunnucks, Anne, The Encyclopedia of Chess, 1970, p. 68
# Robert Fontaine

Robert Fontaine (nascut el 18 de novembre de 1980) és un jugador d'escacs i periodista francès. Va rebre el títol de Gran Mestre de la FIDE l'any 2002. Va jugar sota bandera de Mònaco del 2016 al 2018 i actualment juga representant Suïssa.

## Carrera d'escacs

Fontaine va obtenir el títol de Mestre Internacional el 1997 i el de Gran Mestre el 2002. Va ser jugador d'escacs professional des del 2002 fins al 2005, quan va esdevenir entrenador professional d'escacs i director del Club d'escacs de Cannes. L'any 2004 Fontaine va jugar amb la selecció francesa a la 36a Olimpíada d'escacs. També va treballar com a presentador a Europe Échecs. Es va incorporar a Agon Limited com a cap de gabinet l'agost de 2012, però va dimitir després del Campionat Mundial d'Escacs de 2013. Va transferir la seva fitxa federativa a Mònaco el 2016 i a Suïssa el 2018.

## Referències

* ↑ «Going for Gold in Calvià». Chess News. ChessBase, 13-10-2004. [Consulta: 6 juny 2019].
* ↑ GM Robert Fontaine joins Agon as chief of staff to Andrew Paulson
* ↑ «Player transfers in 2016». FIDE. [Consulta: 6 juny 2019].
* ↑ «Player transfers in 2018». FIDE. [Consulta: 6 juny 2019].
# Jack Guest

Jack Guest (Montreal, 28 de març de 1906 - Toronto, 12 de juny de 1972) fou un remer quebequès que va competir durant la dècada del 1920.
El 1928 va prendre part en els Jocs Olímpics d'Amsterdam, on guanyà la medalla de plata en la prova del doble scull del programa de rem, formant parella amb Joseph Wright, Jr..
Aquell mateix any quedà eliminat en semifinals de la Diamond Challenge Sculls de la Henley Royal Regatta pel seu company Wright. El 1929 tornà a perdre contra Wright en semifinals en la mateixa regata i no fou fins a 1930 quan aconseguí guanyar la Diamond Challenge Sculls, en aquell temps el mundial oficiós de l'especialitat. Poc després es retirà de l'alt nivell competitiu i passar a desenvolupar tasques de gestió esportiva. Fou president del Don Rowing Club de Mississauga entre 1938 i 1952. Va dirigir l'equip de rem canadenc als Jocs Olímpics de 1956 i els Jocs de la Commonwealth de 1962 i 1966, alhora que fou el primer membre canadenc de la Federació Internacional de Societats de Rem. Entre 1960 i 1968 va dirigir el Comitè Olímpic Canadenc.

## Referències

* 1 2 «Jack Guest Olympic Results». sports-reference.com. Arxivat de l'original el 5 de novembre 2013. [Consulta: 18 novembre 2018].
# Jackson Scholz

Jackson Scholz (Buchanan, 15 de març de 1897 - Delray Beach, 26 d'octubre de 1986) va ser un atleta estatunidenc que va competir durant la dècada de 1920 i que va participar en tres edicions dels Jocs Olímpics.
Nascut a Michigan, va estudiar a la Universitat de Missouri. Fou el primer atleta en arribar a la final d'una cursa de velocitat individual en tres edicions consecutives dels Jocs Olímpics. El 1920, als Jocs Olímpics d'Anvers, disputà dues proves del programa d'atletisme. En els 4x100 metres relleus guanyà la medalla d'or, mentre en els 100 metres fou quart. Quatre anys més tard, als Jocs de París, tornà a disputar dues proves atlètiques. Guanyà la medalla d'or en els 200 metres i la de plata en els 100 metres. La tercera i darrera participació en uns Jocs fou el 1928, a amsterdam, on fou quart en la final dels 100 metres. Aquests èxits internacionals no van anar lligats als èxits a nivell nacional, ja que tan sols va guanyar un títol nacional, el de les 220 iardes de l'AAU de 1925.

## Millors marques

* 100 metres llisos. 10.5" (1924)
* 200 metres llisos. 21.6" (1926)

## Referències

* 1 2 3 4 «Jackson Scholz Olympic Results». sports-reference.com. Arxivat de l'original el 17 d’abril 2020. [Consulta: 21 setembre 2017].
* ↑ Jackson Scholz a trackfield.brinkster.net